דב הנמלים אכל את השנבוב, הקולוניאליזם חוזר לאפריקה, דייוויד קרדיין מתה ועוד פליטות קולמוס ומקלדת מהעיתונות העברית
  לבן כהה חדשות 2 באינטרנט תפסו התבטאות גזענית (ואופיינית) של רון קופמן בתחנת הרדיו 102FM: "קופמן [התייחס] למנהיגים שלדעתו יכולים להביא שלום, וביניהם פוטין, מדבדב, והכושון הזה. כוונתו של קופמן במלה כושון, כך אנחנו משערים, היתה לנשיא ארה"ב – שחור העור היחיד המשמש מנהיג של מדינה בעולם". כוונתו של כתב חדשות 2, כך אנחנו משערים, היא שנשיא דרום-אפריקה גייקוב זומה, ראש ממשלת אתיופיה מלס זנאווי ושאר מנהיגי אפריקה סתם צובעים את הפנים במשחת נעליים.  הגיעה השעה להחליף סוללות קטגוריית חדשות החוץ ב-ynet מציגה את השעה בחמש בירות בעולם. יש גולשים המקבלים את השעות הנכונות, אבל אצל אחרים כל השעונים, למעט ירושלים, מאחרים בשעה.  לא דובים אתר בשם Aardvark מקשר בין גולשים שמחפשים תשובות לכאלה שיש להם. במקו כתבו עליו תחת הכותרת "שאלות לדוב הנמלים". אבל Aardvark אינו דב נמלים אלא שנבוב, חיה ייחודית עד כדי כך שאינה חולקת את המשפחה והסדרה שלה עם אף חיה אחרת.  American Idiot שחר גולן מעדכן: רגע אחרי שחיים אתגר מדווח על תקרית המיקרופון הפגום של בראד פיט במשדר הטלוויזיה "Idol Gives Back", מפשל ערוץ 10 עם הכיתובית העילגת הבאה:  מהומה במגדר msn ישראל: דייוויד קרדיין – כוכב או כוכבת?  ynet: עידו קינן הוא חברת מערכת "העין השביעית"?  שניים במחיר אחד אתר "הארץ": קצב קצב.   אתר "גלובס": פרטנר פרטנר.  תקלדות ערוץ ההיסטוריה, עכשיו במבגע לזמן מוגבל:  יצחק, הסוף איננו מערכת התוכן של ynet חותכת את כותרות המשנה לפני שהן  הערב בטלוויזיה לפי מדריך הטלוויזיה של ynet, שחקני הליגה הספרדית משחקים כמו חיות.  תודה לקוראים הערנים אורן פרסיקו, רועי זהור ושחר גולן. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.